AFRIKAANSE OPSOMMING: Strukturele krake het ontstaan in die substruktuur van ’n tenk wat rigied gemonteer is op ’n vragmotor onderstel. Die krake het almal ontstaan op sweislaste wat die verskillende komponente van die aluminium struktuur bind. Hierdie tesis stel ’n oplossingsmetodologie voor om hierdie falings aan te spreek. Die eerste fase van hierdie metodologie (falingsondersoek) maak hewig staat op berekeninge van strukturele vermoeidheid. Hierdie berekeninge word gedoen met behulp van die ‘stress-life’ metode aangevul deur die ‘hot spot stress’ metode. Eksperimentele toetse is uitgevoer op ’n operasionele lugmagbasis om ’n saamgestelde dienssiklus te bepaal wat verteenwoordigend is van die tipiese operationele omstandighede van die voertuig. Dit word gevolg deur ’n eindige element analise wat gebruik word om die skalering faktor te bereken wat nodig is om die ‘hot spot’ spanning in die struktuur te bepaal. Hierdie ‘hot spot’ spanning word bepaal vir drie verskillende kraak gebiede ten einde die beraamde vermoeidheidslewe van elk van hierdie punte te bereken. Die beraamde vermoeidheidslewe word vergelyk met die werklike lewe wat deur die instandhoudingspersoneel berig is, om ’n korrelasie faktor te bepaal. Die vergelyking lewer ’n maksimum korrelasie faktor van 9.8 en ’n minimum van 3.9. Daar word voorgestel dat die minimum korrelasie faktor van 3.9 gebruik word in die bepaling van toekomstige oplossings. Daar word ook voorgestel dat die spanning met ten minste 37% verlaag word om die verwagte lewensduur te bereik. Aanbevelings ten opsigte van ’n verbetering aan die huidige struktuur word ook gegee. Die metodologie wat in hierdie tesis aangebied word, bied die grondslag vir ’n tipiese oplossingsmetodologie wat by GRW Engineering gebruik kan word. Aanbevelings vir verbeterings aan die metode en die verskeie komponente word ook voorgestel.